舉個例說明，想像一個完全唔識醫術嘅病人，佢相信佢好快會好返（信念）但佢信嘅理由係「睇相佬同佢講話佢將會好返」，噉就算佢日後真係好返（個信念真確）主流意見都認為好難說服人話嗰個病人知道佢會好返，噉係因為佢嘅信念喺當時缺乏充足理據－噉就表示，一個真信念要算得上係知識，仲有必要考慮埋個人信呢個信念嘅理據。